గాయత్రీ అయ్యర్

గాయత్రీ అయ్యర్, తమిళనాడుకు చెందిన భారతీయ నటి, మోడల్. కేరళలోని కొచ్చిలో పెరిగిన ఆమె హిందీ, కన్నడ, తెలుగు, బెంగాలీ చిత్రాలలో నటిస్తుంది.

2012లో విడుదలైన తెలుగు భాషా మిస్టరీ థ్రిల్లర్ చిత్రం 6 (ఆరు)లో ఆమె జగపతి బాబు సరసన ప్రధాన పాత్రలో నటించింది. ఇది హిందీలోకి కూడా డబ్ చేయబడింది.

 కెరీర్ 
కన్నడలో ఆమె మొదటి చెప్పుకోదగ్గ చిత్రం నమో భూతాత్మ (2014), ఇది తమిళ చిత్రం యామిరుక్క బయమేకి రీమేక్, దీనిని ఆర్ఎస్ ఇన్ఫోటైన్‌మెంట్‌కి చెందిన ఎల్‌డ్రెడ్ కుమార్ నిర్మించాడు. ఇందులో కోమల్, హరీష్ రాజ్ ప్రధాన పాత్రలలో నటించారు. నమో భూతాత్మ కర్ణాటకలో 100 రోజులు నడిచింది. అంతేకాకుండా, ప్రేక్షకుల నుండి మంచి ఆదరణ పొందింది.

ఆమె తదుపరి వేగా ఎంటర్‌టైన్‌మెంట్ నిర్మాణంలో వచ్చిన కన్నడ చిత్రం ఓయిజా (2015)లో నటించింది, దీనిని మలేషియా, బెంగళూరు, హైదరాబాద్‌లోని కొన్ని ప్రాంతాల్లో చిత్రీకరించారు. ఇందులో శ్రద్ధా దాస్, మాధురి ఇటగి, సాయాజీ షిండే, భరత్ నటించారు. ఆమె ఏక్తా కపూర్ సీరియల్ హైవాన్: ది మాన్‌స్టర్‌ (2019)తో టెలివిజన్‌ రంగంలోకి ప్రవేశించింది.

 మూలాలు 
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:బెంగాలీ సినిమా నటీమణులు
వర్గం:తమిళ సినిమా నటీమణులు
వర్గం:1983 జననాలు